**Testavimas Darbuotojams**

**Neįgijusiems imuniteto švietimo įstaigų darbuotojams** Vyriausybės nustatyta tvarka privaloma reguliariai testuotis. **Nepasiskiepiję ir nepersirgę** švietimo įstaigų darbuotojai, dirbantys kontaktinį darbą, turės prieš grįždami į darbą ir vėliau periodiškai kas 7–10 dienų testuotis.

Testai privalomi  švietimo įstaigų darbuotojams, laisviesiems mokytojams ir kitiems švietimo teikėjams. Taip pat ir visiems kitų įstaigų darbuotojams, kurie teikia valymo, maisto tiekimo ar kitas paslaugas švietimo įstaigoje ir kituose švietimo teikėjuose.

[**Kam nereikia testuotis?**](https://mokyklabecovid.lt/testavimas-darbuotojams/)

Profilaktiniai tyrimai nėra tikslingi ir nevykdomi asmenims, kurie:

– persirgę COVID-19 liga ir nuo teigiamo SARS-Cov-2 PGR / antigeno testo rezultato praėjo mažiau nei 210 dienų;

– turintys COVID-19 ligos serologinio antikūnų testo teigiamą rezultatą, jei praėjo mažiau nei 60 dienų.

– paskiepyti COVID-19 ligos vakcina pagal pilną skiepijimo schemą.

Darbuotojai darbdaviui turi pateikti dokumentus, patvirtinančius šias aplinkybes.

**Testavimas mokiniams**

Operacijų vadovo [sprendimas](https://e-seimas.lrs.lt/portal/legalAct/lt/TAD/4bf85984051211ecb4af84e751d2e0c9) dėl testavimo ugdymo įstaigose. (<https://e-seimas.lrs.lt/portal/legalAct/lt/TAD/4bf85984051211ecb4af84e751d2e0c9>)

Mokiniams, kurie yra nesiskiepiję nuo Covid-19 arba nepersirgę, mokyklose rekomenduojama reguliariai atlikti sveikatos patikrinimą dėl COVID-19.

Mokykla pasirenka testavimo būdą: greitieji antigenų testai (mokiniai atlieka savarankiškai, prižiūrint mokyklos paskirtam darbuotojui). Savikontrolės tyrimas atliekamas kas 3–5 dienas.

**Greitieji Antigenų Testai (Savikontrolės Tyrimai)**

[**Kas yra greitieji antigeno testai (savikontrolės tyrimai)?**](https://mokyklabecovid.lt/testavimas-mokiniams/)

Greitieji antigeno testai per trumpą laiką nustato, ar žmogus serga koronavirusu. Tyrimas atliekamas paėmus nosies landos mėginį, o atsakymas gaunamas per 15-30 min.

[**Kas juos gali naudoti?**](https://mokyklabecovid.lt/testavimas-mokiniams/)

Tirtis savikontrolei skirtais greitaisiais antigenų testais, imant nosies landos ėminį ir įvertinti rezultatus gali patys mokinai, prižiūrimi atsakingų mokyklos darbuotojų.

[**Kaip vyksta testavimas?**](https://mokyklabecovid.lt/testavimas-mokiniams/)

Testų ėmimą ir rezultatų vertinimą organizuoja mokyklos vadovo paskirtas atsakingas mokyklos darbuotojas.

Mokinys turi:

* atidžiai perskaityti antigeno testo instrukciją;
* atlikti rankų higieną šiltu vandeniu ir muilu arba dezinfekcine priemone;
* paimti ėminį ir įvertinti savo testo rezultatą pagal gamintojo nurodytas instrukcijas;
* saugiai supakuoti panaudotą greitojo antigeno testo rinkinį į atskirą maišelį, jį išmesti į tam skirtą uždaromą konteinerį bei atlikti rankų higieną.

Mokiniams iki 16 metų atlikti ir įvertinti testus padeda atsakingas mokyklos darbuotojas.

[**Ką daryti, jei testas teigiamas?**](https://mokyklabecovid.lt/testavimas-mokiniams/)

Jei atlikus savikontrolei skirtą antigeno testą mokiniui įtariama COVID-19 liga, rekomenduojama atlikti tyrimą PGR metodu dėl ligos nustatymo mobiliame punkte, registruojantis interneto svetainėje www.1808.lt arba Karštosios linijos telefonu 1808.